《看花回 南岳寺大悲阁上看玉兰花用清真词韵》
清代·陈维崧

春山淡冶如笑，风光鲜洁。梵阁斜盘碧磴，恰千点琼葩，珑珑才斜。

花明玉净，小斗山窗莺语滑。怜少室、珠树轻分，天花无著姿清绝。

想只有、山间白月。还记省、鬘陀根节。谁伴深林清苦，只幽涧兰心，乱崖石发。

孤情绝照，古寺谁曾经浪折。半檐花，千嶂瀑，看煞难分别。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。